اوکراینانین دونتسک ویلایتی‌نین اسلویانسک شهرینده روسیانین بومباردمانی نتیجه‌سینده وورولان منزیلده جان ایتکیسی 15-ا، یارا‌لی‌لارین سایی ایسه 24-ا یوکسلیب.
اوکراینا فوق العاده حال‌لار خیدمتیندن وئریلن آچیقلامادا داغینتی‌لارین تمیزلنمه‌سی، آختاریش- قورتارما ایشلری‌نین سونا چاتدیغی، جان ایتکیسی‌نین 15-ا یوکسلدیگی، یارا‌لانان‌لارین سایی‌نین ایسه 24 اولدوغو بیلدیریلیب.
قئید اولونوب کی، بومباردمان نتیجه‌سینده قیسما داغیلان منزیل‌دن 14 یاش‌لی بیر قیز دا داخیل اولماقلا 2 نفر خلاص ائدیلیب.
خاطیرلاداق کی، آوریلین 14-ده روسیا اردوسو اوکراینانین اسلویانسک  شهرینه راکت ضربه‌سی ائندیریب و هوجوم نتیجه‌سینده داغیدیلان 6 مرتبه‌لی یاشاییش بیناسیندا 9 نفرین هلاک اولدوغو بیلدیریلیب.
